**Nova SEAT Arona se predstavlja kot robustnejši mestni SUV z dinamičnim značajem**

* **Novo SEAT Arono odlikuje osvežena zunanjost, izboljšana notranjost ter še boljše razmerje med kakovostjo in ceno**
* **Njen značaj mestnega SUV-ja poudarja nova zunanja podoba, vključno z novimi žarometi LED s prefinjenim svetlobnim podpisom**
* **Notranjost mestnega SUV-ja znamke SEAT je izpopolnjena z materiali višje kakovosti**
* **Mestni SUV še naprej zagotavlja popolno ravnovesje med dinamičnostjo in učinkovitostjo ter dodano vrednost**

**Martorell, 29. 10. 2025** – SEAT Arona je eden od **temeljev** uspeha znamke. S svojimi odličnimi prodajnimi rezultati močno utrjuje prisotnost znamke v segmentu mestnih SUV-jev. Zdaj SEAT Arona samozavestno stopa v naslednje poglavje kot **robustnejši mestni SUV z dinamičnim značajem**, ki ga opredeljujejo tri ključne prednosti: **osvežena zunanjost**, **izboljšana notranjost** in **večja dodana vrednost** v treh nivojih opreme – Reference, Style in FR.

Od lansiranja leta 2017 je bilo prodanih več kot 750.000 vozil SEAT Arona, ki si je prislužila osrednje mesto v ponudbi znamke. Postala je priljubljena izbira voznikov, ki želijo mestni SUV, poln energije in osebnosti, pripravljen na vsak izziv.

**»SEAT Arona je temeljni del naše ponudbe in pomemben del uspeha znamke, saj nam je pomagala razširiti prisotnost v ključnem segmentu mestnih SUV-jev,«** je dejal Markus Haupt, izvršni direktor družbe SEAT. **»S popolno kombinacijo kompaktnih dimenzij in lastnosti SUV-ja, izboljšanim zunanjim videzom, nadgrajeno notranjostjo in povečano vrednostjo je Arona pristen izraz individualnosti.«**

Nova SEAT Arona je zasnovana, razvita in proizvedena v Martorellu v Barceloni, **na trg pa bo prišla v** **januarju leta 2026**.

**KLJUČNI POUDARKI: ROBUSTNEJŠI MESTNI SUV Z DINAMIČNIM ZNAČAJEM**

**ZUNANJOST**

SEAT Arona se predstavlja z **novim sprednjim delom**, ki poudarja njen **robusten in dinamičen značaj mestnega SUV-ja**. Njen posodobljeni sprednji del odlikujejo **nov, ožji dizajn žarometov Full LED** s **prepoznavnim svetlobnim podpisom**, **nova šesterokotna mreža hladilnika**, nove **meglenke** in **nov sprednji odbijač**.

Njeno **terensko naravo** dodatno poudarja **prenovljena ponudba aluminijastih platišč** velikosti od 16 do 18 palcev, ki krepijo samozavesten videz vozila. **Svež** izbor **zunanjih barv,** vključno z **novimi odtenki Liminal rdeča**, **Oniric siva** in **hipnotično rumena**, prinaša mladostno energijo in individualnost ter perfektno dopolnjuje zabavni značaj in agilnost vozila.

Za dodatno ekspresivnost sta na voljo dve kontrastni barvi strehe: polnočno črna in **nova Manhattan siva**.

**VRHUNSKA KAKOVOST NOTRANJOSTI**

Notranjost SEAT Arone dviga standarde z izboljšano kakovostjo in izrazitejšo osebnostjo. Pozornost do podrobnosti je še poudarjena z **novimi reliefnimi tkaninami** na sedežih, **volanom**, prevlečenim s **100-odstotnim perforiranim premium usnjem**, nevtralnimi poudarki na šobah za zrak in **školjkastima sedežema**, serijsko vključena pri nivoju opreme **FR**, ki notranjosti dodata športni pridih.

**VEDNO POVEZANI**

SEAT Arona je popolnoma povezana z digitalnim svetom. Brezžična sistema Android Auto in CarPlay sta brezhibno integrirana prek 8,25- in 9,2-palčnega infotainment zaslona, **novi zvočni sistem SEAT** pa zagotavlja vrhunsko zvočno izkušnjo. **Hlajen brezžični polnilnik z močjo 15 W** poskrbi, da so vaše pametne naprave vedno pripravljene in povezane.

**POGONSKI SKLOPI, PRILAGOJENI VAŠIM POTREBAM**

Paleta motorjev združuje **tehnologijo direktnega vbrizgavanja (TSI)** z dinamičnim značajem. Z močjo **od 70 do 110 kW (od 95 do 150 KM)** ter kombinacijo ročnih menjalnikov in menjalnikov DSG z dvojno sklopko so prav vsi prilagojeni za največjo odzivnost in nadzor.

**VARNOST IN UDOBJE V GLAVNI VLOGI**

Varnost je pri SEAT Aroni ključna. Z naprednimi asistenčnimi sistemi je eden najvarnejših in najudobnejših mestnih SUV-jev v svojem segmentu. Tehnologije, kot je **asistenca za vožnjo Travel Assist**, omogočajo polavtonomno vožnjo v celotnem razponu hitrosti in združujejo tempomat z avtomatskim uravnavanjem razdalje ter asistenco za ohranjanje smeri na voznem pasu, da razbremenijo voznika. **Novi žarometi Full LED** se ponašajo z večjim dosegom in svetilnostjo (dosegajo več kot 900 lm pri kratkih in do 1510 lm pri dolgih lučeh ), kar pomeni dva- oz. trikrat večjo moč v primerjavi s prejšnjim sistemom EcoLED. Rezultat je jasnejši in samozavestnejši pogled na cesto.

**USTVARJENA V BARCELONI**

Nova SEAT Arona je zasnovana, razvita in proizvedena v Martorellu v Barceloni, **na trg pa bo prišla v** **januarju 2026**.

**ZUNANJI DIZAJN**

Razvoj zunanjosti SEAT Arone zaznamuje **robustnejša**, **bolj terenska** drža. Izrazitejša vizualna podoba in subtilni dodatki dvigajo samozavestni značaj tega mestnega SUV-ja na novo raven.

**Nova, večja šesterokotna mreža hladilnika** poudarja samozavestne linije vozila. **Ožji žarometi Full LED**, nameščeni višje, optično dvigajo sprednji del in ustvarjajo dominantnejšo držo ter ga vizualno ločujejo od tal in izboljšujejo njegovo splošno podobo. Njihov **izpopolnjen svetlobni podpis** ne prispeva le k bolj tehnološkemu videzu in odločnejši drži, temveč z **novimi žarometi Full LED** **izboljšuje** tudi **vidljivost**.

Črna površina v spodnjem delu vozila se razteza po celotni širini in vizualno povezuje osrednjo mrežo s stranskimi usmerniki zraka v celoto skupaj s stranskimi dovodi zraka in meglenkami. Te so zdaj nameščene nižje in integrirane v prenovljen sprednji odbijač ter zaščitene z odprtinami v osrednji mreži, ki sprednjemu delu dajejo še bolj ikoničen videz. Za dodaten poudarek estetskih in terenskih lastnosti Arone črni zaščitni elementi obdajajo celoten spodnji del vozila in se brez prekinitev nadaljujejo ob straneh in na zadnjem delu.

Nova SEAT Arona poudarja svoj **drzen dizajn** z izrazitimi **temnimi poudarki,** kot sta **črni strešni letvi** in elegantne **črne obrobe stekel**. **Različica FR** ima diskretno **lasersko vgravirano oznako FR** na **B-stebričku**, **temna aluminijasta oznaka FR** na pokrovu prtljažnika pa subtilno nakazuje njen športni značaj.

Ponudba platišč SEAT Arone zdaj obsega **štiri nove zasnove**: **dve 16-** in **dve** **18-palčni** (vsaka je na voljo v lakirani ali strojno obdelani izvedbi), ki se pridružujejo obstoječim 17-palčnim različicam za močnejši vizualni učinek in več možnosti prilagajanja. Ne glede na to, ali želite drznejšo ali bolj prefinjeno podobo, boste našli platišča, ki se ujemajo z vašim slogom vožnje.

Za športen pridih mladostnega in funkcionalnega dizajna zadnjega dela poskrbi **difuzor iz temnega aluminija**. Piko na i doda **ročni napis imena modela iz temnega aluminija**, ki daje vozilu prepoznavnost. Vse različice nove SEAT Arone so zdaj opremljene z zadnjimi lučmi Full LED.

Zunanjost Arone sije v treh novih barvah, kar paleto razširja na devet živahnih in mladostnih odtenkov ter kupcem ponuja še več možnosti za personalizacijo. Novi odtenki, **Liminal rdeča, Oniric siva** in **hipnotično rumena**, se pridružujejo klasičnim, kot so ledeniško bela, polnočno črna, magnetno siva, bela, fjordsko modra in grafenovo siva.

Za dodatno mero sloga lahko kupci izbirajo med dvema barvama strehe, polnočno črno in **novo Manhattan sivo**, ki dopolnjujeta barvno paleto karoserije SEAT Arone.

**NOTRANJI DIZAJN**

Notranjost SEAT Arone z **novimi reliefnimi tkaninami** in **prefinjenimi materiali** združuje izboljšano kakovost, dizajn in povezljivost z značilnim občutkom za prostornost in natančnost.

**Notranjost** je zdaj v celoti **črna**, kar ji daje svež in skladen videz, ki se odraža tudi v **tekstilnih vložkih na panelih vrat** in **mehkih površinah**. Odlikujejo jo še **reliefne tkanine** na **sedežih** in volan, prevlečen s **100-odstotnim perforiranim premium usnjem**, ki zagotavljaboljši občutek na dotik in vrhunsko kakovost.

Za tiste, ki si želijo še več, je **Arona FR** serijsko opremljena s **školjkastima sedežema**, ki zagotavljata dodatno bočno oporo in športen značaj. Serijsko so na voljo tudi zatemnjena zadnja stekla in vozni profili, ki povečujejo udobje in dinamične zmogljivosti vozila.

Osvetlitev je v notranjosti enako pomembna kot zunaj: obrobe LED okoli šob za zrak na voznikovi in sovoznikovi strani zdaj ponujajo nove barvne možnosti – Fresh Mint pri različici Style in Silver Metallic pri različici FR –, pri čemer slednja ustvarja izrazito športno vzdušje.

Osredotočenost na voznika ostaja ključna. Ergonomsko zasnovan večfunkcijski volan omogoča popoln nadzor nad številnimi funkcijami vozila. Za njim je nameščen standardni 8-palčni digitalni zaslon ali opcijski visokokakovostni 10,25-palčni digitalni kombinirani instrument, ki prikazuje vse potrebne informacije z minimalnim odvračanjem pozornosti.

Vodoravne linije določajo funkcionalne cone v notranjosti, vključno z dvignjenim infotainment zaslonom (serijskim 8,25-palčnim ali opcijskim 9,2-palčnim), ki zagotavlja boljšo ergonomijo in enostavnejšo uporabo.

SEAT združuje slog s praktičnostjo: zadnji sedeži so pri vseh nivojih opreme deljivi in zložljivi, kar omogoča povečanje prtljažnega prostora. Prtljažnik se s prostornino 400 litrov uvršča med najzmogljivejše v tem razredu in ima poleg tega dvojno dno za večjo vsestranskost ter štiri kovinske kljukice za pritrditev tovora.

**NIVOJI OPREME**

SEAT Arona omogoča kupcem, da vozilo prilagodijo svoji osebnosti. Po zaslugi **treh nivojev opreme** – **Reference, Style in FR** – lahko vozniki vozilo prilagodijo svojemu življenjskemu slogu in izbirajo med številnimi možnostmi za popolno personalizacijo.

**Različica Style** prinaša opremo, ki jo običajno najdemo pri višjih paketih, kot so **sedeži** z **reliefno tkanino**, **tekstilni vložki v panelih vrat**, **zadnji parkirni senzorji**, **klimatska naprava**, **16-palčna aluminijasta platišča** ali **usnjen volan**.

Za tiste, ki si želijo še več, Arona **FR** vključuje **sprednje** in **zadnje parkirne senzorje, kamero za vzvratno vožnjo, oznako FR** na **B-stebričku, temno aluminijasto oznako FR** na pokrovu prtljažnika ter **temne izpušne cevi** – vse to kot del serijske opreme. Vključuje tudi ekskluzivna **školjkasta sedeža** in **možnost izbire voznega profila**, kar vozilu dodaja bolj športen in dinamičen značaj.

Vsako različico je mogoče še nadgraditi z dodatki, kot so dvopodročna avtomatska klimatska naprava Climatronic (del serijske opreme pri različici FR), večji 9,2-palčni infotainment zaslon, 17- ali 18-palčna aluminijasta platišča Performance in sistem za odklepanje vozila brez ključa za še več udobja, sloga in tehnologije.

**POVEZLJIVOST**

SEAT Arona je ustvarjena za digitalno dobo in omogoča brezhibno povezljivost na vsaki vožnji. Omogoča takojšen dostop do najljubših aplikacij, vsebin in stikov – neposredno z voznikovega sedeža.

V središču izkušnje je »plavajoč« infotainment zaslon: serijski 8,25-palčni ali opcijski 9,2-palčni, oba z integrirano povezljivostjo Full Link (brezžično ali žično) in sistemom SEAT CONNECT.

Full Link vas ohranja povezane, najsi uporabljate Apple CarPlay ali Android Auto, ter vam omogoča varen in intuitiven dostop do glasbe, stikov in zemljevidov, ki jih lahko upravljate prek zaslona na dotik ali večfunkcijskega volana.

9,2-palčni infotainment sistem z dotikom gumba ali z uporabo naravnih glasovnih ukazov omogoča dostop do spletnih vsebin v realnem času – od prometnih informacij do spletnega radia. Preprosto recite »Hola, Hola« in glasovni pomočnik se bo aktiviral. Ne glede na to, ali potrebujete navigacijske informacije ali želite dostopati do stikov – vse je povsem preprosto.

Za še boljšo zvočno izkušnjo **novi zvočni sistem SEAT** združuje šest zvočnikov, globokotonski zvočnik in 300-vatni ojačevalnik, kar zagotavlja bogat, visokokakovosten zvok. Ne glede na vir zvoka bo prav vse zvenelo popolno.

V sprednjem delu sta na voljo dva priključka USB-C in **hiter brezžični polnilnik z močjo 15 W**, ki ohranja pametne naprave napolnjene in povezane ter je opremljen s tehnologijo hlajenja za uravnavanje temperature med polnjenjem. Ker se tehnologija še naprej razvija, lahko zmogljivost polnjenja v prihodnje postane še boljša.

**POGONSKI SKLOPI**

SEAT Arona s svojo paleto bencinskih motorjev zagotavlja popolno ravnovesje med vsakodnevno učinkovitostjo in dinamično vožnjo, zato je ta mestni SUV pripravljen na vsako pustolovščino.

V ponudbi so trije bencinski motorji TSI z močjo od 70 kW (95 KM) do 110 kW (150 KM):

* 3-valjni motor **1.0 TSI 70 kW / 95 KM** s 5-stopenjskim ročnim menjalnikom,
* 3-valjni motor **1.0 TSI 85 kW / 115 KM** s 6-stopenjskim ročnim ali 7-stopenjskim avtomatskim menjalnikom DSG,
* 4-valjni motor **1.5 TSI 110 kW / 150 KM** s 7-stopenjskim avtomatskim menjalnikom DSG.

Drzno držo Arone podpira robustno podvozje, ki združuje sprednji premi MacPherson in poltogo zadnjo premo, da je natančno prilagojeno vsem voznim razmeram. Ne glede na to, ali vozite po ozkih mestnih ovinkih ali podeželskih cestah, ta mestni SUV ponuja dinamično vodljivost, ki je intuitivna in zadovoljujoča.

Po zaslugi višine vzmetenja in dvignjenega voznikovega sedeža omogoča boljši pogled na cesto in večji občutek nadzora. Višji položaj ne izboljša le vidljivosti, ampak vozilu daje tudi večjo prezenco, povečuje samozavest in naredi vsako vožnjo bolj udobno in suvereno.

Sistema vzmetenja in krmiljenja delujeta popolnoma usklajeno in zagotavljata vožnjo, ki ni le enakomerna in odzivna, temveč tudi resnično prijetna, po zaslugi česar se vsakodnevne poti spremenijo v nekaj posebnega.

Z več voznimi profili (Eco, Normal, Sport in Individual), ki jih enostavno izberete s pritiskom gumba, lahko odzivnost motorja, krmiljenje in menjalnik prilagodite svojemu razpoloženju in potrebam. Arona zagotavlja edinstveno, vam prilagojeno doživetje vožnje.

**VARNOST IN UDOBJE**

SEAT Arona vsako vožnjo dvigne na višjo raven in jo naredi ne le enostavnejšo, temveč tudi prijetnejšo, saj združuje pametne varnostne funkcije z udobjem.

Arona ima vgrajene najsodobnejše asistenčne sisteme, od avtomatskega uravnavanja razdalje (ACC) do avtomatskega zaviranja v sili in sistema za prepoznavanje utrujenosti voznika, ki tiho delujejo v ozadju in so pripravljeni pomagati, ko je to potrebno, ne da bi zmanjševali užitek pri vožnji.

Asistenca za vožnjo Travel Assist, ki združuje tempomat z avtomatskim uravnavanjem razdalje ACC in asistenco za ohranjanje smeri na voznem pasu, omogoča polavtonomno vožnjo. Vozilo ohranja znotraj voznega pasu in hitrost avtomatsko prilagaja prometnemu toku, kar zmanjšuje utrujenost voznika ter daljše vožnje naredi prijetnejše. Z dodatkom sistema za prepoznavanje prometnih znakov vedno pozna trenutno omejitev hitrosti, s čimer povečuje varnost ne glede na dolžino poti.

Z asistenco za opozarjanje na vozila v mrtvem kotu je menjavanje voznih pasov bolj gladko in varno. Sprednji in zadnji radarji nadzorujejo mrtve kote ter voznika opozorijo, če je v bližini drugo vozilo, kar omogoča samozavestnejšo vožnjo.

Ko se znoči, se aktivira asistenca High Beam Assist, ki zaznava vozila pred vami in avtomatsko preklaplja med dolgimi in kratkimi lučmi ter tako poskrbi, da je cesta pred vami vedno odlično osvetljena, hkrati pa ne zaslepi drugih udeležencev v prometu. Napredek v svetlobni tehnologiji pomeni, da novi sistem, ki uporablja napredno tehnologijo Full LED, zdaj zagotavlja večji domet in svetilnost in tako cesto osvetljuje jasneje in natančneje.

**SEAT** je ena najbolj ikoničnih in prepoznavnih mednarodnih španskih znamk. Ustanovljena je bila pred 75 leti, njena vozila pa so že več generacij del vsakdanjega življenja ljudi. S privlačnim dizajnom, zasnovanim v Barceloni, SEAT predstavlja vstopno točko za nove stranke koncerna Volkswagen.

Trenutno znamka SEAT ponuja modele z najrazličnejšimi pogonskimi sklopi – od najučinkovitejših klasičnih motorjev z notranjim zgorevanjem do blagih in priključnih hibridov: SEAT Ibiza, mladostno mestno vozilo; SEAT Arona, vsestranski mestni SUV; SEAT Leon in Leon Sportstourer, prostorni in športni kompaktni vozili; ter SEAT Ateca, SUV z osupljivim modernim dizajnom.

**Komuniciranje v skupini SEAT**

|  |  |  |  |  |  |  |
| --- | --- | --- | --- | --- | --- | --- |
|  | Hombre con barba y bigote  El contenido generado por IA puede ser incorrecto. | **Arnaud Hacault**  Vodja produktnega komuniciranja  M/ +34 659 134 804  [Arnaud.hacault@seat.es](mailto:Arnaud.hacault@seat.es) | |  |  |  | | --- | --- | --- | | Mujer sonriendo con pelo largo  El contenido generado por IA puede ser incorrecto. |  | **Loreto Navio**  Produktno komuniciranje  M/ +34 660 220 893  [loreto.navio@seat.es](mailto:loreto.navio@seat.es) | |
|  | [SEAT Mediacenter](https://www.seat-cupra-mediacenter.com/) |  |  |

[Daniel Disk:Users:Imac_16:Desktop:logos.png](https://x.com/seatofficial)[Daniel Disk:Users:Imac_16:Desktop:logos.png](https://www.linkedin.com/company/seat-sa/)

**PORSCHE SLOVENIJA d.o.o.**

**Metka Bokal**

Odnosi z mediji SEAT

T: +386 1 5825 280

[metka.bokal@porsche.si](mailto:metka.bokal@porsche.si)

**Edvard Andrej Strajnar**

Direktor znamke SEAT

M: +386 41 371 501

[edo.strajnar@porsche.si](mailto:edo.strajnar@porsche.si)

[www.seat.si](http://www.seat.si)