**Nova SEAT Ibiza prinaša svež dizajn in mladostno energijo**

* **Nova SEAT Ibiza ima nov, mladosten videz, ki krepi dinamični značaj vozila**
* **Notranjost dosega novo raven kakovosti z reliefnimi tkaninami in materiali, mehkimi na dotik**
* **Zaradi večje vrednosti je Ibiza privlačnejša kot kadar koli doslej**

**Martorell, 29. 10. 2025** – SEAT Ibiza je ikona segmenta mestnih kombilimuzin. Model je bil prvič predstavljen leta 1984, v petih generacijah pa je bilo prodanih več kot 6 milijonov vozil. Nova SEAT Ibiza premika meje in vključuje nove pristope, ki izražajo mladostni in ustvarjalni duh.

Prenovljeni model temelji na treh ključnih stebrih: **osvežena zunanjost**, **prefinjena notranjost** in **izboljšana vrednost,** zaradi katerih je Ibiza privlačnejša kot kadar koli prej.

**»SEAT Ibiza je najbolje prodajani model v zgodovini znamke, temelj našega uspeha, ki ga delno dolgujemo izjemnim dosežkom tega vozila,«** je dejal Markus Haupt, izvršni direktor družbe SEAT. **»Ostaja ikona v svojem segmentu in stranke navdušuje z značilnim videzom, kakovostno notranjostjo, popolno digitalno povezljivostjo ter učinkovitim naborom pogonskih sklopov.«**

Nova SEAT Ibiza, zasnovana, razvita in proizvedena v Martorellu v Barceloni, bo **na trg prišla v** **januarju leta 2026**.

**KLJUČNA SPOROČILA: USTVARJENA ZA MLADOSTNI DUH**

**OSVEŽENA ZUNANJOST**

Nova SEAT Ibiza ima **izrazitejši dizajn,** prilagojen njenemu **mladostnemu duhu**. Ponaša se z osveženim slogom, živahnimi novimi zunanjimi barvami in prenovljeno paleto aluminijastih platišč v velikostih od 15 do 18 palcev.

Spredaj **nova šesterokotna mreža hladilnika, nov sprednji odbijač** in **novi, ožji žarometi Full LED s prefinjenim svetlobnim podpisom** zagotavljajo ostrejši in samozavestnejši videz. Eleganten bočni profil prehaja v dinamičen zadek z barvno poudarjenim difuzorjem in **novim dizajnom odbijača** za bolj športen videz. Napis imena modela iz temnega aluminija poudarja moderno estetiko.

**Nivo opreme FR** prinaša **lasersko vgraviran logotip na B-stebričku** in nova aluminijasta platišča z izboljšano učinkovitostjo pnevmatik. Štirje novi dizajni – dva 17- in dva 18-palčna – se pridružujejo obstoječi paleti za močnejši vizualni učinek.

Osvežena barvna paleta, ki jo dopolnjujejo drzni odtenki **Liminal rdeča**, **Oniric siva** in **hipnotično rumena**, izžareva mladostno energijo.

**IZBOLJŠANA KAKOVOST NOTRANJOSTI**

Kakovost in dizajn notranjosti sta pri novi Ibizi še izboljšani, pri tem pa vozilo ohranja prostornost in natančnost. Ponaša se s **sedeži iz reliefne tkanine** in **prefinjenimi materiali, mehkimi na dotik**. Temnejša obloga stropa ustvarja bolj poglobljen občutek.

**Volan**, **prevlečen s 100-odstotnim perforiranim premium usnjem**, ponuja odličen oprijem in natančen nadzor. Različica **FR** serijsko vključuje še **školjkasta sedeža** za več udobja in dinamične opore, kar zagotavlja popolno ravnovesje med vsakodnevno uporabnostjo in dinamično vožnjo.

**POPOLNOMA POVEZANI**

SEAT Ibiza je popolnoma povezana z digitalnim svetom. Brezžična sistema Android Auto in CarPlay sta brezhibno integrirana in dostopna prek 8,25- oz. 9,2-palčnega infotainment zaslona. Zvok je po zaslugi **novega zvočnega sistema SEAT** z visoko ločljivostjo kristalno čist. **Hlajeni brezžični polnilnik z močjo 15 W** poskrbi, da so vaše naprave vedno napolnjene, povezane in pripravljene, vi pa se lahko osredotočite na vožnjo.

**POGONSKI SKLOPI ZA NOVE POTREBE**

Paleta pogonskih sklopov SEAT Ibize združuje učinkovitost tehnologij direktnega (TSI) in večtočkovnega vbrizgavanja (MPI) ter zagotavlja užitek pri vožnji.

**VEČJA VREDNOST**

Po zaslugi treh nivojev opreme (Reference, Style in FR) lahko kupci izberejo različico, ki jim najbolj ustreza, in jo popolnoma prilagodijo svojim potrebam. Nivoja Style in FR zagotavljata višjo raven kakovosti in sloga ter še boljše razmerje med kakovostjo in ceno.

**USTVARJENA V BARCELONI**

Nova SEAT Ibiza, zasnovana, razvita in proizvedena v Martorellu v Barceloni, bo **na trg prišla v** **januarju leta 2026**.

**ZUNANJI DIZAJN**

Zunanjost te mestne ikone se ponaša z **osveženim dizajnom**, ki odraža njen **dinamičen in energičen duh**.

**Nova šesterokotna rešetka** v kombinaciji z **značilno mrežo v obliki diamanta** v **mat ali polirani izvedbi** krepi njen športni značaj in širše linije. **Novi, ožji žarometi Full LED** poudarjajo širino vozila in na novo določajo videz sprednjega dela. Njihov **prefinjen svetlobni podpis** daje vozilu bolj tehnološki videz in odločnejšo držo.

Oblikovalski jezik **novega sprednjega odbijača** poudarja ekspresivni dizajn in izklesanost ter ga usklajuje s preostalim delom vozila. **Večji stranski usmerniki zraka** in **nižji sredinski dovod zraka** ustvarjajo močan volumen in precej bolj izrazit sprednji del, ki vozilo vizualno poveže s cesto. Hkrati so vsi tehnični elementi, kot so senzorji in meglenke, obrobljeni v črni, kar omogoča večjo izrazno svobodo na sprednjih površinah.

Pri nivoju opreme **FR** podrobnosti, kot so **lasersko vgraviran logotip na B-stebričku**, **temna aluminijasta oznaka FR** na pokrovu prtljažnika in črna stranska ogledala, dodajo prefinjen in hkrati športen poudarek, ki odraža atletsko držo vozila. Dinamični značaj poudarja osvežena paleta aluminijastih platišč v velikostih od 15 do 18 palcev.

Na voljo so **štiri nova platišča,** **dve verziji sta 17- in dve 18-palčni**, vse v lakirani in strojno obdelani izvedbi. Večja platišča zagotavljajo močnejši vizualni učinek in več možnosti prilagajanja ter so drzen izraz identitete vozila.

Zadaj **na novo** oblikovan **odbijač** poudarja športen in mladosten značaj modela. **Razširjeni vodoravni poudarek na vrhu ustvarja občutek širine.** **Temnejše območje registrske tablice** dodaja **športnost in prepoznavnost**, hkrati pa **zmanjšuje »vizualno težo« zadnjega dela** in poskrbi za **razpoznaven videz** že od daleč. Pri nivojih opreme Style in FR črnina objema difuzorja, kar zaokroža razlikovanje izvedb na zadnjem delu. Razpoznavni **temen aluminijasti napis imena modela** dodaja eleganten, tehnološki pridih in prinaša izrazite podrobnosti, s katerimi vozilo izstopa iz množice. Vse različice nove SEAT Ibize so zdaj opremljene z zadnjimi lučmi Full LED.

Zunanjost Ibize zaključuje paleta bolj svežih, živahnih barv. Odtenki **Liminal rdeča**, **Oniric siva** in **hipnotično rumena** se pridružujejo obstoječim, ledeniško beli, polnočno črni, magnetno sivi, beli, fjordsko modri in grafenovo sivi, kar pomeni, da je skupno na voljo devet izjemnih možnosti za še več personalizacije.

**NOTRANJI DIZAJN**

Notranjost SEAT Ibize v smislu kakovosti, sloga in energije predstavlja velik korak naprej. **Nova črna notranjost** zagotavlja prefinjenost in značaj, dopolnjujejo pa jo **reliefna tkanina** na **sedežih**, **paneli vrat iz tkanine** in **mehki** **materiali**, kiodražajo osebnost in občutno kakovost. Novi okrasni elementi in teksture prostor še izpopolnijo, opcijsko panoramsko strešno okno pa notranjost navda z naravno svetlobo, kar povečuje občutek prostornosti in opozarja na skrbno oblikovano zasnovo vozila.

**Volan**,prevlečen s **100-odstotnim perforiranim premium usnjem**, ponuja odličen oprijem in natančen nadzor.

Tako kot zunaj je tudi v notranjosti osvetlitev prepoznavni element. Svetlobni poudarki LED obdajajo stranske šobe za zrak in so zdaj na voljo v novih barvah – Fresh Mint pri nivoju opreme Style in Silver Metallic pri nivoju opreme FR –, ki dodatno popestrijo notranjost.

Za tiste, ki si želijo še več, je Ibiza **FR** serijsko opremljena s **školjkastima sedežema**, ki zagotavljata dodatno bočno oporo in športen značaj. Serijsko so na voljo tudi zatemnjena zadnja stekla in vozni profili SEAT Drive Profile, ki povečujejo udobje in dinamične zmogljivosti vozila.

Notranjost ostaja osredotočena na voznika; ergonomsko oblikovan večfunkcijski volan omogoča popoln nadzor nad funkcijami v vozilu in pomikanje po neverjetno preglednem digitalnem kombiniranem instrumentu. Serijski 8-palčni sistem zagotavlja popolno preglednost, opcijski 10,25-palčni digitalni kombinirani instrument pa še večjo funkcionalnost in ostrino prikaza.

Vodoravne linije so ohranjene v vseh funkcionalnih delih notranjosti, vključno z dvignjenim osrednjim infotainment zaslonom (serijsko je opremljen 8,25-palčni, opcijsko pa je na voljo tudi večji 9,2-palčni), kar povečuje ergonomsko udobje in uporabnost.

SEAT združuje dizajn in funkcionalnost. Prtljažnik ponuja izjemnih 355 litrov prostora, kar ga uvršča med najzmogljivejše v razredu, a uporabnost presega zgolj prostornino: dvojno dno povečuje njegovo vsestranskost, štiri kovinske kljukice pa omogočajo pritrditev mreže za tovor, da med vožnjo vse ostane na svojem mestu.

**NIVOJI OPREME**

Personalizacija je v središču privlačnosti SEAT Ibize, saj lahko vozniki vozilo prilagodijo svojemu slogu in potrebam. Po zaslugi **treh nivojev opreme** (**Reference, Style** in **FR)** lahko kupci izberejo različico, ki jim najbolj ustreza, in si jo popolnoma prilagodijo.

Nivoja **Style** in **FR** zagotavljata **višjo raven kakovosti** in **sloga**. **Črna obloga stropa** ustvarja eleganten in poglobljen občutek v notranjosti, ki ga odlično dopolnjujejo nova **reliefna tkanina** na **sedežih** in **tekstilni vložki v panelih vrat**, ki dodajajo teksturo in kakovost. Nove barve in možnosti oblazinjenja še dodatno izpopolnjujejo notranjost, **volan iz 100-odstotnega perforiranega premium usnja** pa z vrhunskimi materiali in kakovostjo izdelave izboljšuje otip. Za dodatno prilagajanje vozila je na voljo vrsta dodatne opreme, vključno s panoramsko streho, avtomatsko klimatsko napravo Climatronic (serijska pri nivoju opreme FR) in večjim 9,2-palčnim infotainment sistemom, ki omogoča, da vsaka Ibiza resnično odraža lastnikov slog in želje.

Ibiza **FR** gre še dlje, saj je **serijsko opremljena s školjkastima sedežema,** ki vozniku in sovozniku zagotavljata izjemno bočno oporo in športnost, ter voznimi profili za prilagojeno izkušnjo, ki usklajuje udobje in zmogljivost. Dodatne funkcije vključujejo sprednje in zadnje parkirne senzorje, kamero za vzvratno vožnjo, subtilen logotip **FR** na **B-stebričku**, **temno aluminijasto oznako FR** na pokrovu prtljažnika ter črna stranska ogledala in **temne izpušne cevi,** ki poudarjajo športni značaj vozila. Z možnostmi, kot so 18-palčna strojno obdelana aluminijasta platišča Performance in sistem za odklepanje vozila brez ključa, izvedba FR predstavlja novo merilo prefinjenosti in vznemirljivosti vožnje v tem segmentu.

**DIGITALIZACIJA IN POVEZLJIVOST**

SEAT Ibiza je zasnovana tako, da vas na poti ohranja povezane, saj vaš digitalni svet prenaša neposredno v notranjost vozila in vam omogoča takojšen dostop do najljubših aplikacij.

Infotainment sistem je serijsko opremljen z 8,25-palčnim »plavajočim« zaslonom, opcijsko pa je na voljo 9,2-palčni navigacijski sistem, ki vključuje SEAT CONNECT in brezžično povezljivost Full Link – za brezhibno povezavo in popoln nadzor.

Sistem Full Link vaše digitalno življenje poveže z vozilom ne glede na napravo. Najsi uporabljate Apple CarPlay ali Android Auto (prek kabla ali brezžično), so vaši stiki, glasba in zemljevidi vedno na dosegu roke. Upravljanje je preprosto, intuitivno in varno prek infotainment zaslona ali gumbov na volanu, da lahko ostanete osredotočeni na vožnjo.

Za optimizacijo dogajanja v vozilu je SEAT Ibiza opremljena z **novim zvočnim sistemom SEAT**. Ta visokokakovostni sistem združuje šest zvočnikov, globokotonski zvočnik in 300-vatni ojačevalnik, kar zagotavlja poglobljeno, bogato zvočno izkušnjo.

Z večjim, opcijskim 9,2-palčnim infotainment sistemom so aktualne spletne vsebine vedno na voljo le z dotikom ali glasovnim ukazom, pa naj gre za prometne informacije, informacije o parkiriščih in bencinskih črpalkah ali spletni radio.

Glasovno upravljanje je preprosto. Preprosto recite »hola, hola« in sistem se bo aktiviral, podobno kot pri domačih pametnih asistentih.

Poleg tega z dvema priključkoma USB tipa C v sprednjem delu povezovanje naprav ne bi moglo biti enostavnejše. **Hitro brezžično polnjenje z močjo 15 W** (kar je velik napredek v primerjavi s prejšnjo močjo 5 W) pomeni, da bodo vaše naprave ostale napolnjene in povezane. Uporablja tehnologijo hlajenja za uravnavanje temperature naprave med polnjenjem.

**POGONSKI SKLOPI**

SEAT Ibizo poganjajo bencinski motorji, ki ponujajo idealno ravnovesje med učinkovitostjo in dinamično vožnjo, kar pomeni, da je ta kombilimuzina pripravljena na vsako pustolovščino.

V ponudbi so štirje motorji z močjo od 59 kW (80 KM) do 110 kW (150 KM), ki zagotavljajo dinamično vožnjo, prilagojeno vsem potrebam:

* 3-valjni motor **1.0 MPI 59 kW / 80 KM** s 5-stopenjskim ročnim menjalnikom,
* 3-valjni motor **1.0 TSI 70 kW / 95 KM** s 5-stopenjskim ročnim menjalnikom,
* 3-valjni motor **1.0 TSI 85 kW / 115 KM** s 6-stopenjskim ročnim ali 7-stopenjskim avtomatskim menjalnikom DSG,
* 4-valjni motor **1.5 TSI 110 kW / 150 KM** s 7-stopenjskim avtomatskim menjalnikom DSG.

Paleto motorjev podpira čvrsto podvozje, ki združuje sprednji premi MacPherson in zadnjo premo s torzijskim nosilcem, da je natančno prilagojeno vsem voznim razmeram in zagotavlja resnično zadovoljujočo dinamiko. Vzmetenje in krmiljenje delujeta z roko v roki ter ponujata intuitivne odzive, zato je vsaka vožnja zanimiva in prijetna.

Z več voznimi profili (Eco, Normal, Sport in Individual), ki jih enostavno izberete s pritiskom gumba, lahko odzivnost motorja, krmiljenje in – pri različicah z dvojno sklopko – menjalnik prilagodite svojemu razpoloženju in potrebam. Ibiza zagotavlja edinstveno, vam prilagojeno doživetje vožnje.

**VARNOST IN UDOBJE**

SEAT Ibiza zagotavlja užitek pri vožnji z vrsto varnostnih funkcij in funkcij za udobje, ki zmanjšujejo stres in vsako vožnjo naredijo zabavnejšo.

Sistemi, kot so avtomatsko uravnavanje razdalje (ACC), avtomatsko zaviranje v sili in sistem za zaznavanje utrujenosti voznika, v kombinaciji z najnaprednejšimi asistenčnimi sistemi nudijo inteligentno podporo takrat, ko jo potrebujete, ne da bi posegali v vožnjo ali prevzeli nadzor.

Asistenca za vožnjo Travel Assist združuje tempomat z avtomatskim uravnavanjem razdalje ACC in asistenco za ohranjanje smeri na voznem pasu ter omogoča polavtonomno vožnjo. Pomaga zmanjšati voznikovo utrujenost, tako da vozilo ohranja znotraj voznega pasu in hitrost prilagaja prometnemu toku. Z dodatkom sistema za prepoznavanje prometnih znakov vedno pozna trenutno omejitev hitrosti in tako postane še varnejši spremljevalec na cesti.

SEAT Ibiza je lahko opremljena tudi z asistenco za opozarjanje na vozila v mrtvem kotu, ki s sprednjimi in zadnjimi radarji nadzoruje mrtve kote in vas opozori, če je pri menjavi voznega pasu v bližini drugo vozilo.

Ko se znoči, sistem High Beam Assist zaznava vozila pred vami in luči Full LED avtomatsko preklaplja med dolgimi in kratkimi. Po zaslugi napredne tehnologije Full LED v SEAT Ibizi sistem zdaj zagotavlja večji domet in svetilnost. Do dvakrat večji domet pri kratkih lučeh in trikrat večjo svetilnost pri dolgih lučeh v primerjavi s prejšnjim sistemom EcoLED, kar je še en način za zagotavljanje manj stresne vožnje.

**Ustvarjena v Barceloni**

SEAT Ibiza je ustvarjena v Barceloni, zasnovana, razvita in proizvedena v obratih znamke SEAT v Martorellu. **Na trg bo prišla** v **prvem četrtletju leta 2026**.

**Drzna evolucija: preobrazba SEAT Ibize v ikono**

Že od predstavitve **pred več kot 40 leti** je SEAT Ibiza pravi steber znamke, ki ga podpirajo izjemni prodajni uspehi, saj je bilo do danes **prodanih več kot 6 milijonov vozil**. Je ikona, ki odraža duh mladosti in navdušuje različne generacije voznikov ter ob tem v vozilo, ki ostaja dostopno vsem, stalno prinaša najnovejše tehnologije in inovacije.

Z vsako novo generacijo je Ibiza pripomogla k rasti znamke SEAT in na trg prinesla novosti.

Predstavitev **prve generacije** **SEAT Ibize** leta **1984** je za podjetje pomenila mejnik na številnih razburljivih področjih. Označuje začetek poti znamke kot mednarodnega proizvajalca, ki si prizadeva pustiti drzen pečat v avtomobilskem svetu. Ibiza, predstavljena na avtomobilskem salonu v Parizu, je postavila temelje za prihodnost novih trgov in vse večjo globalno prisotnost.

**SEAT Ibiza Mk1** je bilo prvo vozilo, ki ga je znamka v celoti razvila brez tehnološkega partnerja – namesto tega se je zanašala na lastno strokovno znanje in izkušnje ter strateška sodelovanja: Giorgetto Giugiaro je oblikoval drzno zunanjost, Karmann je izpopolnil karoserijo, Porsche pa je svoje znanje prispeval za razvoj pogonskega sklopa.

Na trg je prišla s tremi nivoji opreme – L, GL in GLX – ter 1,2- oz. 1,5-litrskim bencinskim motorjem. Zvezda ponudbe je bila SEAT Ibiza 1.5 GLX s 85 KM: model, ki je postavil nova merila zmogljivosti in inženiringa. Svoje sposobnosti je dokazala na prvenstvu Inter-Ibiza, tekmovanju v reliju, kjer so vsi vozniki nastopili z enakim modelom 1.5 GLX.

V začetku devetdesetih je na trg prišla druga generacija modela **SEAT Ibiza Mk2**, ki je temeljila na platformi skupine Volkswagen. Ibiza, ki jo je ponovno oblikoval Giorgetto Giugiaro v tesnem sodelovanju z oblikovalskim centrom SEAT v Martorellu, je dobila bolj zaobljen, aerodinamičen in športen videz – popolnoma v duhu desetletja.

Uvedla je naprednejše mehanske rešitve in posodobljeno opremo, a njena največja zapuščina sega še dlje: Ibiza Mk2 je postala gonilna sila velike preobrazbe znamke SEAT. Bila je prvo vozilo, ki ni bilo le razvito v tehničnem centru v Martorellu, temveč tudi proizvedeno v tamkajšnji novi tovarni, kar je pomenilo začetek proizvodnje in zgodovinski mejnik v razvoju podjetja.

**SEAT Ibiza Mk3** tretje generacije, razkrita na avtomobilskem salonu v Bologni leta 2001, je predstavljala velik korak naprej v kakovosti izdelave, inženiringu, zmogljivosti in dizajnu.

Z legendarnim oblikovalcem Walterjem de Silvo, ki je sodeloval z oblikovalskim centrom SEAT v Martorellu, je Ibiza dobila bolj dinamično in ekspresivno silhueto, ki je v segment prinesla svežo energijo in nov občutek agilnosti.

Pod površjem je uvedba koncepta »agilnega podvozja« v celotno modelno paleto spremenila vozne lastnosti vozila, kar je omogočilo ostrejšo in odzivnejšo vozno dinamiko. Tudi zmogljivosti so napredovale, saj je moč motorja dosegla 130 KM, kar je postavilo nov standard v kategoriji majhnih vozil.

Leta 2004 je SEAT Ibiza praznoval 20. obletnico. V prvih treh generacijah je bilo izdelanih več kot 3,3 milijona vozil, kar je dokaz njenega vpliva ne le na znamko, temveč tudi na trg. In kako bi lahko to proslavili bolje kot z izdajo novih, bolj športnih različic, ki so opredelile zmogljivostni DNK znamke: to je bila generacija, ko je luč sveta ugledala linija FR. Ibiza FR je bila lansirana z dizelskim motorjem 1.9 TDI s 130 KM in 1,8-litrskim bencinskim turbo motorjem s 150 KM, po zaslugi katerih je postala priljubljena med avtomobilskimi navdušenci.

Zmogljivost je bila temelj te generacije vozil, kar najbolje ponazarja predstavitev različice CUPRA R. Ta visokozmogljiva kombilimuzina, ki so jo izpopolnili tehniki SEAT Sport, je ponujala motorja TDI s 160 KM in TSI s 180 KM – slednji je bil tedaj najzmogljivejši dizelski motor na trgu.

S četrto generacijo modela **SEAT Ibiza Mk4**, ki je bila predstavljena leta 2008, je znamka ubrala novo, drzno smer in izrazit dizajn združila z nekaterimi takrat najbolj inovativnimi tehnologijami. Že leto pozneje, leta 2009, pa je Ibiza praznovala pomemben mejnik: 25 let neprekinjene proizvodnje.

V tem novem obdobju je bil predstavljen osupljiv koncept *Arrow Design* oblikovalca Luca Donckerwolkeja, ki je sprednjemu delu z drznimi geometrijskimi linijami dal ostrejšo in bolj športno identiteto. Evolucija značilne linije *Dynamic Line* ob straneh je dodala gibanje in moč. Ta generacija je bila edina, ki je ponujala celotno paleto karoserijskih izvedb: 3-vratno, 5-vratno in karavan.

Toda Ibiza Mk4 je bila več kot le lepa na pogled. Dvignila je letvico glede opreme in varnosti ter na novo opredelila, kaj lahko ponudi mestno vozilo. Ponujala je varnostne blazine za glavo in prsni koš, elektronski stabilizacijski program (ESP), asistenco za pomoč pri speljevanju na klancu in sistem za opozarjanje na nizek tlak v pnevmatikah, kar jo je uvrščalo v sam vrh segmenta. Serijo je dopolnila osupljiva posebna izdaja Ibiza Bocanegra, ki je bila s svojim značilnim črnim sprednjim delom poklon legendarnemu modelu SEAT 1200 Sport iz sedemdesetih.

**SEAT Ibiza Mk5** pete generacije je nastala kot odgovor na potrebe nove generacije voznikov in je združevala slog, strast ter dinamiko z zahtevami vse bolj digitalnega in okoljsko ozaveščenega sveta.

Razvita v Barceloni na najsodobnejši platformi MQB-A0 koncerna Volkswagen je v svojem segmentu postavila nova merila tehnologije, vozne dinamike in udobja. Pod vodstvom Alejandra Mesonera-Romanosa je njen dizajn ujel bistvo DNK-ja znamke SEAT – opredeljujejo ga ostri trikotni žarometi Full LED in značilna dvojna izbočenja karoserije, ki dajejo silhueti nezamenljivo moč in gibanje.

**SEAT** je ena najbolj ikoničnih in prepoznavnih mednarodnih španskih znamk. Ustanovljena je bila pred 75 leti, njena vozila pa so že več generacij del vsakdanjega življenja ljudi. S privlačnim dizajnom, zasnovanim v Barceloni, SEAT predstavlja vstopno točko za nove stranke koncerna Volkswagen.

Trenutno znamka SEAT ponuja modele z najrazličnejšimi pogonskimi sklopi – od najučinkovitejših klasičnih motorjev z notranjim zgorevanjem do blagih in priključnih hibridov: SEAT Ibiza, mladostno mestno vozilo; SEAT Arona, vsestranski mestni SUV; SEAT Leon in Leon Sportstourer, prostorni in športni kompaktni vozili; ter SEAT Ateca, SUV z osupljivim modernim dizajnom.

**Komuniciranje v skupini SEAT**

|  |  |  |  |  |  |  |
| --- | --- | --- | --- | --- | --- | --- |
|  | Hombre con barba y bigote  El contenido generado por IA puede ser incorrecto. | **Arnaud Hacault**  Vodja produktnega komuniciranja  M/ +34 659 134 804  [Arnaud.hacault@seat.es](mailto:Arnaud.hacault@seat.es) | |  |  |  | | --- | --- | --- | | Mujer sonriendo con pelo largo  El contenido generado por IA puede ser incorrecto. |  | **Loreto Navio**  Produktno komuniciranje  M/ +34 660 220 893  [loreto.navio@seat.es](mailto:loreto.navio@seat.es) | |
|  | [SEAT Mediacenter](https://www.seat-cupra-mediacenter.com/) |  |  |

[Daniel Disk:Users:Imac_16:Desktop:logos.png](https://x.com/seatofficial)[Daniel Disk:Users:Imac_16:Desktop:logos.png](https://www.linkedin.com/company/seat-sa/)

**PORSCHE SLOVENIJA d.o.o.**

**Metka Bokal**

Odnosi z mediji SEAT

T: +386 1 5825 280

[metka.bokal@porsche.si](mailto:metka.bokal@porsche.si)

**Edvard Andrej Strajnar**

Direktor znamke SEAT

M: +386 41 371 501

[edo.strajnar@porsche.si](mailto:edo.strajnar@porsche.si)

[www.seat.si](http://www.seat.si)